CELEX: 32014D0105
Language: lt
Date: 1393200000000
Title: 2014/105/ES: 2014 m. vasario 24 d. Komisijos įgyvendinimo sprendimas, kuriuo dėl taikomų Sąjungos klasių iš dalies keičiamas Sprendimas 2004/3/EB (pranešta dokumentu Nr. C(2014) 1081)  Tekstas svarbus EEE

26.2.2014   
            
            
               LT
            
            
               Europos Sąjungos oficialusis leidinys
            
            
               L 56/16
            
         
      KOMISIJOS ĮGYVENDINIMO SPRENDIMAS
   
   2014 m. vasario 24 d.
   kuriuo dėl taikomų Sąjungos klasių iš dalies keičiamas Sprendimas 2004/3/EB
   (pranešta dokumentu Nr. C(2014) 1081)
   (Tekstas svarbus EEE)
   (2014/105/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (1), ypač į jos 17 straipsnio 2 dalį,
   kadangi:
   
               (1)
            
            
               Komisijos sprendime 2004/3/EB (2) nurodytos elitinių sėklinių bulvių klasės, nustatytos Komisijos direktyva 93/17/EEB (3). Direktyva 93/17/EEB buvo pakeista Komisijos įgyvendinimo direktyva 2014/20/ES (4). Toje direktyvoje nustatyti reikalavimai dėl kenksmingųjų organizmų ir kiti reikalavimai;
            
         
               (2)
            
            
               dėl minėto pakeitimo būtina atitinkamai pakeisti nuorodas į Sprendime 2004/3/EB pateiktas klases. Naujos nuorodos turėtų atitikti tik su kenksmingaisiais organizmais susijusius reikalavimus;
            
         
               (3)
            
            
               todėl Sprendimas 2004/3/EB turėtų būti atitinkamai iš dalies pakeistas;
            
         
               (4)
            
            
               šį sprendimą tikslinga pradėti taikyti nuo tos pačios dienos, kaip ir Įgyvendinimo direktyvą 2014/20/ES;
            
         
               (5)
            
            
               šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/3/EB 1 straipsnis pakeičiamas taip:
   
      „1 straipsnis
      I priedo 1 skiltyje išvardytoms valstybėms narėms leidžiama prie jų pavadinimų I priedo 2 skiltyje nurodytuose regionuose leisti prekiauti tik tokiomis elitinėmis sėklinėmis bulvėmis:
      
                  a)
               
               
                  sėklinėms bulvėms auginti – bet kuriomis iš toliau išvardytų:
                  
                              i)
                           
                           
                              elitinėmis sėklinėmis bulvėmis, kurios atitinka Komisijos įgyvendinimo direktyvos 2014/20/ES (5) I priedo 1 dalies a punkto ii–v papunkčiuose ir 1 dalies b punkto i–iv papunkčiuose nustatytus „Sąjungos S klasės“ reikalavimus, arba
                           
                        
                              ii)
                           
                           
                              elitinėmis sėklinėmis bulvėmis, kurios atitinka Įgyvendinimo direktyvos 2014/20/ES I priedo 2 dalies a punkto ii–v papunkčiuose ir 2 dalies b punkto i–iv papunkčiuose nustatytus „Sąjungos SE klasės“ reikalavimus;
                           
                        
            
                  b)
               
               
                  bulvėms auginti – bet kuriomis iš toliau išvardytų:
                  
                              i)
                           
                           
                              elitinėmis sėklinėmis bulvėmis, kurios atitinka Įgyvendinimo direktyvos 2014/20/ES I priedo 1 dalies a punkto ii–v papunkčiuose ir 1 dalies b punkto i–iv papunkčiuose nustatytus „Sąjungos S klasės“ reikalavimus;
                           
                        
                              ii)
                           
                           
                              elitinėmis sėklinėmis bulvėmis, kurios atitinka Įgyvendinimo direktyvos 2014/20/ES I priedo 2 dalies a punkto ii–v papunkčiuose ir 2 dalies b punkto i–iv papunkčiuose nustatytus „Sąjungos SE klasės“ reikalavimus, arba
                           
                        
                              iii)
                           
                           
                              elitinėmis sėklinėmis bulvėmis, kurios atitinka Įgyvendinimo direktyvos 2014/20/ES I priedo 3 dalies a punkto ii–v papunkčiuose ir 3 dalies b punkto i–iv papunkčiuose nustatytus „Sąjungos E klasės“ reikalavimus.
                           
                        
            
   2 straipsnis
   Šis sprendimas taikomas nuo 2016 m. sausio 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2014 m. vasario 24 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 193, 2002 7 20, p. 60.
   
      (2)  2003 m. gruodžio 19 d. Tarybos sprendimas 2004/3/EB, leidžiantis, prekiaujant sėklinėmis bulvėmis, tam tikrų valstybių narių visoje arba dalyje teritorijos taikyti griežtesnes nei nurodyta Tarybos direktyvos 2002/56/EB I ir II prieduose priemones nuo tam tikrų ligų (OL L 2, 2004 1 6, p. 47).
   
      (3)  1993 m. kovo 30 d. Komisijos direktyva 93/17/EEB, nustatanti Bendrijos pagrindinių sėklinių bulvių kokybės rūšis ir tokioms rūšims taikytinas sąlygas bei pavadinimus (OL L 106, 1993 4 30, p. 7).
   
      (4)  2014 m. vasario 6 d. Komisijos įgyvendinimo direktyva 2014/20/ES, kuria nustatomos Sąjungos elitinių ir sertifikuotų sėklinių bulvių klasės, šių klasių sąlygos ir jų pavadinimai (OL L 38, 2014 2 7, p. 32).
   
      (5)  2014 m. vasario 6 d. Komisijos įgyvendinimo direktyva 2014/20/ES, kuria nustatomos Sąjungos elitinių ir sertifikuotų sėklinių bulvių klasės, šių klasių sąlygos ir jų pavadinimai (OL L 38, 2014 2 7, p. 32).“